AIDS AIDS huwa l-akronimu ta' Acquired Immune Deficiency Syndrome jew, aħjar bil-Malti, Sindrome ta' immunodefiċjenza akkwiżita u tiddefinixxi is-sindrome sseħħ minħabba n-nuqqas ta' linfoċiti T ("T lymphocytes"). Fost il-manifestazzjonijiet insibu infezzjonijiet rikorrenti minn mikroorganiżmi li normalment ma jkunux patoġeniċi (ċioè, ma jikkawżawx mard jew ħsara), kif ukoll żieda drastika fin-numru ta' tumuri, kemm dawk ta' natura komuni, kif ukoll dawk karatteristiċi ta' pazzjenti immunokompromessi (li għandhom sistema immunitarja difettuża) u wkoll tumuri partikolari u rari li jimmanifestaw ruħhom biss f'din is-sindrome, bħal ngħidu aħna Kapsosi sarcoma. Illum il-ġurnata nafu li l-AIDS hija kkawżata mill-virus HIV. Fil-pajjiżi fejn il-kura anti-retrovirali u anti-neoplastika, kif ukoll kura għall-infezzjonijiet opportunistiċi, huma disponibili, il-mortalità ta' l-AIDS tiġi ridotta ħafna (Palella et al., 1998). Dawn però għandhom ħafna effetti kollaterali (Montessori et al., 2004), u hemm ċans li l-pazzjenti jiżviluppaw reżistenza għall-farmaċi jew inkella ma jkollhomx aċċess għal din it-tip ta' mediċina. Ara wkoll = Ħoloq esterni =